Coline Serreau

**Coline Serreau** (Paris, 1947ko urriaren 29a) aktore, zuzendari eta gidoilari frantsesa da. Idatzi eta zuzendu dituen filmik ezagunenak *Trois Hommes et un couffin*, *La Crise* eta *La Belle Verte* dira. Bere filmetarako musika-gai batzuk ere konposatu ditu eta berak sortutako abesbatza bat zuzentzen du.

## Biografia 
Coline Serreau Geneviève Serreau idazlearen eta Jean-Marie Serrau-ren eszena-zuzendariaren alaba da. Umetan, Beauvallon-eko Eskolara joan zen. Beauvalloneko Eskola Marguerite Soubeyranek sortu zuen 30eko hamarkadan bere lehen eta bigarren bikotekideen laguntzarekin, geroago Colineren amabitxi eta izeko, hurrenez hurren, izango zirenekin, hain zuzen.

Gero Letretako ikasketak egin zituen eta Musika Kontserbatorioan ere sartu zen. Horrez gain, trapezio-eskolak jaso zituen Annie Fratellini artistaren Zirku-eskolan, eta dantza klasikoa eta modernoa ere ikasi zituen. Antzerkiak erakarrita, 1968an La Rue Blanche goi-mailako eskola nazionalean (ENSATT - École nationale supérieure des arts et techniques du théâtre) sartu zen; eta 1969an, Frantziako Comédie-Française-ko bekaduna izan zen. Horren ostean, zinemarako eta antzerkirako gidoiak idazten eta antzerki, zinema eta operako obrak eszenaratzen hasi zen.

1975ean, filmak zuzentzen hasi zen. *Pourquoi pas!* (Zergatik ez?) bere bigarren filmak (1977) kritika arrakasta handia lortu zuen. Bertan, Sami Frey, Mario González eta Christine Murillo aktoreak bildu zituen, eta elkarrekin bizi diren bi gizonek eta Alexa haien lagun komunak osatutako maitale-hirukotearen gorabeherak kontatu zituen. 1985ean, *Trois hommes et un couffin* (Hiru gizon eta sehaska bat) aurkeztu zen zine-aretoetan. Frantzian sarrerarik gehien saldu dituzten filmetako bat da, 12 milioi baino gehiago saldu baitzituen. Ondoren, hainbat film zuzendu zituen: *Romuald eta Juliette*, *La Crise* (César saria gidoi onenari), *La Belle Verte*, *Chaos*, *18 ans après*, *Saint-Jacques*... La Mecque eta  *Solutions locales pour un désordre global* (2010), *Couleur locale* (2013), *Tout est permis* (2014) eta *Pierre Brossolette* (2015).1991n, bi film luzeren artean, Amnesty International-en 30. urteurrena zela eta ekoitzitako ''Contre l'oubli* filmean parte hartu zuen Jacques Higelin aktorearekin batera klip labur bat eginez: *Vera Chirwa.* BideoklipaMalawin espetxeratutako Vera Chirwa legelari eta giza eskubideen aldeko ekintzaileari eta haren senarrari eskainia.

Antzerki-ikuskizun ugaritan —berak idatziak ala ez— ere lan egin zuen: *Lapin Lapin*, *Quisaitout et Grobêta* (La Nuit de Molière-n bost sari irabazi zituen antzezlana), *Le Salon d'été* eta Bertolt Brecht-en *Le Cercle de craie Caucasien*.
ezkerrera|thumb|217x217px|Benno Besson (1983). Erling Mandelmann-en argazkia.
Denbora luze batez, Benno Besson antzerki-zuzendari suitzarraren bikotekidea izan zen. Besson Bertolt Brecht-ek sortutako Berliner Ensemble antzokian Brechten zuzendarikide izan zen. Serreau eta Besson Madeleine Bessonen aktore, kantari eta konpositorearen gurasoak dira.

Coline Serreuk, 2003an, Chorale du Delta korua sortu zuen, eta harrezkeroztik haren zuzendaria da.

2018an, Nevers hiriko udal-antzokiaren zuzendari izendatu zuten, baina urte bereko martxoan izendapenaren aurkako inpugnazioa aurkeztu zuten Serreauren inplikazioa bere ardura betetzeko nahikoa izango ez zelakoan. Azkenean, polemika luze baten ostean, Nevers-eko udalak Serreauren izendapena bertan behera uztea eta antzokiaren kudeaketa udalaren beraren eskuetan geldituko zela erabaki zuen.

## Filmografia 
### Zuzendari 
#### Film luzeak 
#### Film laburrak 
* 1991 : *Contre l'oubli* filmean parte hartu zuen Jacques Higelin aktorearekin batera klip labur bat eginez: *Vera Chirwa.*
* 1996 : *Lumière sur un massacre* telesailaren *L'enfant* atala.
* 2006 : Film laburra (izenbururik gabea) senar-emazteen arteko bortizkeriaren aurka.

### Aktore 
* 1971 : Jean Larriaga-ren *La Part des lions*, Charles Aznavour eta Robert Hossein-ekin
* 1973 : Jean-Louis Bertuccelliren *On s'est trompé d'histoire d'amour* Francis Perrin-ekin
* 1975 : Jacques Rouffioren *Sept Morts sur ordonnance* Michel Piccoli eta Gérard Depardieu-rekin
* 1976 : Philippe Defranceren *Le Fou de mai* Claude Lévèque eta Zorica Lozic-ekin
* 1996 : Coline Serreauren *La Belle Verte* Vincent Lindon-ekin

### Gidoilari 
## Musika 
### Musikagile 
Coline Serreauk musika-gai batzuk konposatu ditu bere bi filmetarako: *La Belle Verte* eta *18 urte geroago*

### Opereta- eta opera-taularatzea 
* 2000 : *La Chauve-Souris*, Johann Strauss semearen opereta, Bastille opera aretoan.
* 2002 : *Le Barbier de Séville*, Gioacchino Rossini-ren opera, Bastille opera aretoan.
* 2012 : *Manon*, opéra de Jules Massenet-en opera, Bastille opera aretoan.

### Koru zuzendari 
Coline Serreauk 2003tik *Chorale du Delta* korua zuzentzen du.
* 2006 : Molière-ren *L'École des femmes*, La Madeleine antzokia.
* 2007 : *Transe'', Njagui Hagbé et Ousmane Sy-ren balleta, l'Agora-ko antzokia (Scène nationale d'Évry et de l'Essonne)
* 2018 : *Trois hommes et un couffin-en* egokitzapena eta taularatzea, Le Gymnase-ko antzokia
* 2019 : *Lapin Lapin* antzezlanaren taularatzea, à Berlin-go Schiller antzokian.

### Egile 
* 1994 : *Quisaitout et Grobêta*, Benno Bessone-en taularatzea, La Porte-Saint-Martin-eko antzokia
* 1996 : *Moi, un homme… ancien marin*, Richard Doublier-en taularatzea, Festival Off d'Avignon
* 1998 : ''Le Salon d'été*, Coline Serreauren taularatzea, Roanne-ko udal antzokia 
* 1999 : *Le Théâtre de verdure*, Benno Besson-en taularatzea, Vidy-Lausanne-eko antzokia

### Aktore 
## Argitalpenak 
* Coline Serreau, *Quisaitout et Grobêta suivi de: Le Théâtre de verdure*, Arles, France, Actes Sud, « Papiers » bilduma, 1998, 100 or. (, OCLC 41526406)
* Coline Serreau, *Lapin lapin, suivi de: Le Salon d'été*, Arles, France, Actes Sud, « Papiers » bilduma, 2000, 1. argit., 148 or. ()
* Coline Serreau eta Charlotte Erlih, *L'Académie Fratellini: le cirque de plain-pied'', Arles, France, Actes Sud, « L'impensé » bilduma, 2008, 112 or. (, LCCN 2008485525)
* Coline Serreau, *La Belle Verte*, Arles, France, Actes Sud, « Beaux livres » bilduma, 2009, 118 or., 120 or. + 1 DVD (, LCCN 2009503466)
* Coline Serreau eta Charlotte Erlih, *Solutions locales pour désordre global*, Arles, France, Actes Sud, « Essais sciences humaines et politiques » bilduma, 2010, 233 or. ()

## Esker onak 
### Tituluak 
* ''Commandeur de l'ordre des Arts et des Lettres* (Arte eta Letren ordenaren komendadorea)
* *Officier de l'ordre national du Mérite* (Merituen Ordena Nazionaleko ofiziala)
* *Chevalier de la Légion d'honneur* (Ohorezko Legioko zalduna), (2005eko dekretua)
* *Officier de la Légion d'honneur* (Ohorezko Legioko ofiziala) (2016ko martxoaren dekretua)
* *Membre de l'Académie des Beaux-Arts* (Arte Ederretako Akademiako kidea), Pierre Schoendoerffer-en besaulkia betetzeko hautatua izan zen; 2019ko abenduaren 11an haren omenezko hitzaldia eman zuen.

### Sariak eta izendapenak 
#### Sariak 
* 1978: Valladolideko 23. Nazioarteko Zinema Astea - Seminci 1978. *Pourquoi pas!* (1977) Pelikularik onena; Espiga de Oro
* 1986: César sariak. *3 hommes et un couffin* (1985). Pelikularik onena
* 1986: César sariak. *3 hommes et un couffin* (1985). Gidoirik onena
* 1993: César sariak. *La crise'' (1992). Gidoirik onena
* 1994: L'Académie des Molières sariak. *Quisaitout et Grobêta* (1993). Komedia-ikuskizun onenaren testua

#### Izendapenak 
*1986: Oscar sariak. *3 hommes et un couffin* (1985). Nazioarteko pelikularik onena
*1986: César sariak. *3 hommes et un couffin* (1985). Zuzendaririk onena.
*1991: Bafta 1991: Zinema eta Telebistako Akademia Britainiarraren sariak. *Romuald et Juliette (Romuald & Juliette)* (1989). Ingelesez besteko pelikularik onena
*1993: César sariak. *La crise* (1992). Pelikularik onena
*2002: César sariak. *Chaos* (2001). Gidoirik onena

## Erreferentziak 
## Kanpo estekak 
* Autoritateen kontrola: VIAF ISNI BnF IdRef  WorldCat
* Coline Serreau Radio France-n
* Coline Serreau, elkarrizketa. (2010-04-11) Visages inattendus de personnalités. KTO TV.